OBRAZLOŽENJE

UZ II IZMJENE I DOPUNE PRORAČUNA OPĆINE SUNJA ZA 2023. GODINU

# UVOD

Temeljem članka 45. Zakona o proračunu („Narodne novine“ broj 144/21) uravnoteženje proračuna provodi se putem Izmjena i dopuna proračuna po postupku za donošenje proračuna. U Prijedlogu II Izmjena i dopuna Proračuna Općine Sunja za 2023. godinu dajemo paralelan pregled izvornog plana (I Izmjena i dopuna proračuna), povećanja ili smanjenja u odnosu na izvorni plan, te novog plana za 2023. godinu.

Izmjene i dopune Proračuna ujedno su i konsolidirane Izmjene i dopune Proračuna koje obuhvaćaju i sve prihode i rashode proračunskih korisnika (Dječji vrtić Bambi Sunja i Narodna knjižnica i čitaonica Sunja).

# OPĆI DIO PRORAČUNA

## RAČUN PRIHODA I RASHODA

## Prihodi (skupina 6 + skupina 7)

**Prihodi (skupina 6 + skupina 7)** planiraju se u iznosu od **4.978.354 eura** što je za 1.930.243 eura manje u odnosu na izvorni plan, a do promjena dolazi kod dolje navedenih stavki planiranih prihoda:

***-Prihodi od poreza*** planiraju se ***635.158 eura*** što je za 37.194 eura više u odnosu na izvorni plan, u ukupnim prihodima sudjeluju sa 12,76%, do najvećeg povećanja dolazi kod poreza na dohodak i poreza na promet nekretnina

***-Pomoći iz inozemstva i od subjekata unutar općeg proračuna*** planiraju se u iznosu od ***3.756.217 eura*** što je za 2.034.712 eura manje u odnosu na izvorni plan, u ukupnim prihodima sudjeluju sa 75,45%, do najvećeg smanjenja dolazi kod kapitalne pomoći iz Fonda solidarnosti EU u iznosu od 1.019.586 eura za nerazvrstane ceste i 1.089.389 eura smanjenje iz EU za izgradnju dječjeg vrtića

***-Prihodi od upravnih i administrativnih pristojbi, pristojbi po posebnim propisima i naknade*** planiraju se u iznosu od ***453.497 eura*** što je za 63.014 eura više u odnosu na izvorni plan, u ukupnim prihodima sudjeluju sa 9,11%, a do povećanja dolazi kod prihoda od doprinosa za šume i prihoda od sufinanciranja cijene usluge u dječjem vrtiću

***- Prihodi od prodaje proizvoda i robe te pruženih usluga i prihodi od donacija*** planiraju se u iznosu od ***42.441 eura*** što je za 739 eura manje u odnosu na izvorni plan, u ukupnim prihodima sudjeluju sa 0,85%

***-Prihodi od prodaje nefinancijske imovine*** planiraju se u iznosu od ***18.272 eura*** što je za 5.000 eura više u odnosu na izvorni plan, u ukupnim prihodima sudjeluju sa 0,37%

### Rashodi (skupina 3 + skupina 4)

**Rashodi (skupina 3 + skupina 4)** planiraju se u iznosu od **4.247.427 eura** što je za 1.943.529 eura manje u odnosu na izvorni plan, a do promjena dolazi kod dolje navedenih stavki planiranih rashoda:

***-Rashodi za zaposlene*** planiraju se u iznosu od ***595.072 eura*** što je za 2.362 eura više u odnosu na izvorni plan, u ukupnim rashodima sudjeluju sa 14,01%, a odnosi se na plaće u programu Zaželi

***-Materijalni rashodi*** planiraju se u iznosu od ***1.324.666 eura*** što je za 250.599 eura više u odnosu na izvorni plan, u ukupnim rashodima sudjeluju sa 18,28 %

-***Financijski rashodi*** planiraju se u iznosu od ***18.081 eura*** što je za 2.009 eura više u odnosu na izvorni plan, u ukupnim rashodima sudjeluju sa 0,43%

***-Subvencije*** planiraju se u iznosu od ***57.803 eura*** što je za 8.425 eura manje u odnosu na izvorni plan, u ukupnim rashodima sudjeluju sa 1,36%

***-Pomoći unutar općeg proračuna*** planiraju se u iznosu od ***35.209 eura*** što je za 17.122 eura manje u odnosu na izvorni plan, u ukupnim rashodima sudjeluju sa 0,83%

***-Naknade građanima i kućanstvima na temelju osiguranja i druge naknade*** planiraju se u iznosu od ***41.240 eura*** što je za 2.361 eura više u odnosu na izvorni plan, u ukupnim rashodima sudjeluju sa 0,97 %

***-Ostali rashodi*** planiraju se u iznosu od ***94.630 eura*** što je za 14.572 eura manje u odnosu na izvorni plan, u ukupnim rashodima sudjeluju sa 2,23%

***-Rashodi za nabavu neproizvedene dugotrajne imovine*** planiraju se u iznosu od ***42,904 eura*** što je za 14.165 eura manje u odnosu na izvorni plan, u ukupnim rashodima sudjeluju sa 1,01%

***-Rashodi za nabavu proizvedene dugotrajne imovine*** planiraju se u iznosu od ***1.347.331 eura*** što je za 2.121.576 eura manje u odnosu na izvorni plan, u ukupnim rashodima sudjeluju sa

31,72 %

***-Rashodi za dodatna ulaganja na nefinancijskoj imovini*** planiraju se u iznosu od ***690.491 eura*** što je za 25.000 eura manje u odnosu na izvorni plan, u ukupnim rashodima sudjeluju sa 16,26%

## RAČUN FINANCIRANJA

### Primici od financijske imovine i zaduživanja

**Primici od financijske imovine i zaduživanja** planiraju se u iznosu od **80.000 eura,** a odnose se na realizirani kratkoročni kredit kod OTP banke.

### Izdaci za financijsku imovinu i otplate zajmova

**Izdaci za financijsku imovinu i otplate zajmova** planiraju se **195.653 eura** što je za 13.286 eura više u odnosu na izvorni plan i to prvenstveno zbog dozvoljenog prekoračenja po poslovnom računu.

## PRENESENI MANJAK PRIHODA NAD RASHODIMA

**Preneseni manjak iz prethodnih godina iznosi 1.215.274,55 eura.** Obzirom da Općina Sunja ne može do kraja proračunske godine podmiriti preneseni manjak, obvezna je izraditi višegodišnji plan uravnoteženja. Dio manjka iz prethodnih godina koji će se pokriti u planiranom razdoblju iznosi **615.274 eura**. Višegodišnji plan uravnoteženja Proračuna Općine Sunja sastavni je dio Izmjena i dopuna Proračuna Općine Sunja za 2023. godinu koje su usvojene na 19. sjednici održanoj dana 14. travnja 2023. godine.

# POSEBNI DIO PRORAČUNA

**UKUPNI RASHODI** planiraju se u iznosu od **4.443.080 eura** što je za 1.930.243 eura manje u odnosu na izvorni plan, iskazani su po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Rashodi proračuna planiraju kroz tri razdjela:

* **Razdjel 001 – Općinska tijela**
* **Razdjel 002 – Jedinstveni upravni odjel**
* **Razdjel 003 – Proračunski korisnici**

## RAZDJEL 001: OPĆINSKA TIJELA

**Rashodi razdjela 001** planiraju se u iznosu od **132.127 eura** što je za 18.602 eura manje u odnosu na izvorni plan, a do promjena dolazi u okviru glave 00101:predstavnička i izvršna tijela i 00102: mjesna samouprava

### 3.1.1 Program 1001: Osnovne aktivnosti općinskih tijela

Za provođenje **Programa 1001: osnovne aktivnosti općinskih tijela** planiraju se financijska sredstva u iznosu od **121.102 eura** što je za 12.639 eura manje u odnosu na izvorni plan, promjena se odnosi na aktivnost – redovan rad općinskih tijela smanjenje 4.322 eura, tekući projekt – izrada monografije o Sunji smanjenje 8.317 eura

**3.1.2**  **Program 1002: Djelatnost mjesnih odbora**

Za provođenje **Programa 1002: Djelatnost mjesnih odbora** planiraju se financijska sredstva u iznosu od **11.025 eura** što je za 5.963 eura manje u odnosu na izvorni plan, a odnosi se na aktivnost – redovno funkcioniranje mjesnih odbora

## RAZDJEL 002: JEDINSTVENI UPRAVNI ODJEL

**Rashodi razdjela 002** planiraju se u iznosu od **3.985.036 eura** što je za 1.920.732 eura manje u odnosu na izvorni plan, a do promjena dolazi u okviru glave 00201: Služba za javnu upravu, 00202: Komunalna djelatnost, 00203: Gospodarska djelatnost, 00204: Društvena djelatnost

### Program 1001: Javna uprava i administracija

Za provođenje **Programa 1001: javna uprava i administracija** planiraju se financijska sredstva u iznosu od **675.042 eura** što je za 26.064 eura više u odnosu na izvorni plan, a promjena se odnosi na aktivnosti – redovna djelatnost općinske uprave povećanje od 8.430 eura, aktivnosti – krediti i zajmovi banaka povećanje od 15.295 eura, aktivnost – geodetske podloge i dokumentacija smanjenje od 2.0243 eura, tekući projekt – idejna rješenja i projekti povećanje 4.382 eura

### Program 1001: Održavanje komunalne infrastrukture

Za provođenje **Programa 1001: održavanje komunalne infrastrukture** planiraju se financijska sredstva u iznosu od **694.967 eura** što je za 180.820 eura više u odnosu na izvorni plan, a promjena se odnosi na aktivnost – održavanje nerazvrstanih cesta povećanje 40.000 eura, aktivnost – održavanje građevina javne odvodnje oborinskih voda povećanje 10.000 eura, aktivnost – održavanje javnih zelenih površina povećanje 30.000 eura, aktivnost – održavanje građevina, uređaja i predmeta javne namjene povećanje 13.094 eura, aktivnost – održavanje groblja povećanje 40.000 eura, aktivnost – održavanje javne rasvjete povećanje 36.819 eura, aktivnost – komunalne djelatnosti od lokalnog značaja povećanje 10.907 eura

### Program 1002: Program građenja komunalne infrastrukture

Za provođenje **Programa 1002: program građenja komunalne infrastrukture** planiraju se financijska sredstva u iznosu od **1.5638.301 eura** što je za 1.015.181 eura manje u odnosu na izvorni plan, a promjena se odnosi na kapitalni projekt – investicije u javne prometne površine povećanje 45.645 eura, kapitalni projekt – ulaganje u građevine i uređaje javne namjene smanjenje 100.434 eura, kapitalni projekt – ulaganje u građevine namijenjene obavljanju javnog prijevoza smanjenje 7.167 eura, te kapitalni projekt – vraćanje u ispravno radno stanje prometnica na području Općine Sunja smanjenje 935.225 eura

### Program 1003: Program javnih radova

Za provođenje **Programa 1003: program javnih radova** planiraju se financijska sredstva u iznosu od **20.812 eura** što je za 10.019 eura manje u odnosu na izvorni plan, a sve sukladno doznačenim sredstvima Hrvatskog zavoda za zapošljavanje

### Program 1002: Program potreba za unapređenje gospodarstva

Za provođenje **Programa 1002: program potreba za unapređenje gospodarstva** planiraju se financijska sredstva u iznosu od **85.334 eura** što je za 20.368 eura više u odnosu na izvorni plan, a promjena se odnosi na aktivnost – jačanje gospodarstva

* + 1. **Program 1003: Program potreba za unapređenje poljoprivrede**

Za provođenje **Programa 1003: program potreba za unapređenje poljoprivrede** planiraju se financijska sredstva u iznosu od **67.823 eura** što je za 16.064 eura više u odnosu na izvorni plan, a promjena se odnosi na aktivnost – potpora i razvoj poljoprivrede

* + 1. **Program 1005: Program za unapređenje prostornog uređenja i zaštite okoliša**

Za provođenje **Programa 1005: program za unapređenje prostornog uređenja i zaštite okoliša** planiraju se financijska sredstva u iznosu od **17.963 eura** što je za 1.945 eura manje u odnosu na izvorni plan, a promjena se odnosi na aktivnost – gospodarenje otpadom smanjenje 2.809 eura i kapitalni projekt – planovi uređenja povećanje 864 eura

* + 1. **Program 1006: Program za uklanjanje i ublažavanje posljedica prirodnih nepogoda**

Za provođenje **Programa 1006: program za uklanjanje i ublažavanje posljedica prirodnih nepogoda** planiraju se financijska sredstva u iznosu od **23.981 eura** što je za 20.000 eura više u odnosu na izvorni plan, a promjena se odnosi na tekući projekt – prirodne nepogode

* + 1. **Program 1007: Program za unapređenja zajednice**

Za provođenje **Programa 1007: program za unapređenje zajednice** brišu se planirana financijska sredstva te umanjuju za 4.878 eura, a odnosi se na tekući projekt – turističko-informativni kutak

* + 1. **Program 1001: Organiziranje i provođenje zaštite i spašavanja**

Za provođenje **Programa 1001: organiziranje i provođenje zaštite i spašavanja** planiraju se financijska sredstva u iznosu od **51.074 eura** što je za 836 eura više u odnosu na izvorni plan, a promjena se odnosi na aktivnost – civilna zaštita

* + 1. **Program 1002: Program javnih potreba u kulturi**

Za provođenje **Programa 1002: program javnih potreba u kulturi** planiraju se financijska sredstva u iznosu od **3.982 eura** što je za 31.323 eura manje u odnosu na izvorni plan, a promjena se odnosi na kapitalni projekt – investicijske potpore smanjenje 28.668 eura i tekući projekt – zaštita sakralnih objekata – smanjenje 2.665 eura

### 3.2.12 Program 1005: Program javnih potreba u socijalnoj skrbi

Za provođenje **Programa 1005: program javnih potreba u socijalnoj skrbi** planiraju se financijska sredstva u iznosu od **41.020 eura** što je za 7.054 eura manje u odnosu na izvorni plan, a promjena se odnosi na aktivnost – pomoć obiteljima i kućanstvima povećanje od 1.887 eura, aktivnost – pomoć djeci, učenicima i studentima smanjenje 8.941 eura

### 3.2.13 Program 1009: Program javnih potreba u osnovnom školstvu

Za provođenje **Programa 1005: program javnih potreba u osnovnom školstvu** planiraju se financijska sredstva u iznosu od **10.429 eura** što je za 474 eura više u odnosu na izvorni plan, a promjena se odnosi na aktivnost – osnovno školsko obrazovanje

### 3.2.14 Program 1010: Subvencije i pomoći

Za provođenje **Programa 1010: subvencije i pomoći** planiraju se financijska sredstva u iznosu od **26.060 eura** što je za 12.297 eura manje u odnosu na izvorni plan, a odnosi se na aktivnost – subvencija nerentabilnih linija smanjenje 4.116 eura i aktivnost – sufinanciranje nerentabilnog autobusnog prijevoza smanjenje 8.181 eura

### Program 1011: Gradnja i ulaganje u kapitalne objekte

Za provođenje **Programa 1011: gradnja i ulaganje u kapitalne objekte** planiraju se financijska sredstva u iznosu od **604.420 eura** što je za 1.102.661 eura manje u odnosu na izvorni plan, a promjena se odnosi na kapitalni projekt – izgradnja dječjeg vrtića

## RAZDJEL 003: PRORAČUNSKI KORISNICI

**Rashodi razdjela 003** planiraju se u iznosu od **325.917 eura** što je za 9.091eura više u odnosu na izvorni plan, a do promjena dolazi u okviru glave 00301: Knjižnica i 00302: Vrtić

### Program 1002: Program javnih potreba u kulturi

Za provođenje **Programa 1002: program javnih potreba u kulturi** planiraju se financijska sredstva od **32.084 eura** što je za 1.048 eura više od izvornog plana, a promjene se odnose na kapitalni projekt – investicijske potpore

### Program 1008: Program predškolskog obrazovanja

Za provođenje **Programa 1008: program predškolskog obrazovanja** planiraju se financijska sredstva od **293.833 eura** što je za 8.043 eura više u odnosu na izvorni plan, a promjene se odnose na aktivnost – redovna djelatnost dječjeg vrtića

**Općinski načelnik**

**Grga Dragičević**